b'\n_START_ARTICLE_\nFacepalm\n_START_PARAGRAPH_\nFacepalm on ele, jossa kasvot tai silm\xc3\xa4t peitet\xc3\xa4\xc3\xa4n k\xc3\xa4mmenell\xc3\xa4 tai k\xc3\xa4mmeniin. Facepalm-kuvat ja my\xc3\xb6s sana facepalm ovat suosittu internet-meemi verkkokeskusteluissa ja kuva-aiheissa kuvaamassa henkil\xc3\xb6n kokemaa pettymyksen, h\xc3\xa4pe\xc3\xa4n, my\xc3\xb6t\xc3\xa4h\xc3\xa4pe\xc3\xa4n, halveksunnan tai ep\xc3\xa4toivon tunnetta. Sanana k\xc3\xa4ytettyn\xc3\xa4 facepalm on silloin monesti tekstiss\xc3\xa4 kahden asteriskin ympyr\xc3\xb6in\xc3\xa4 (*facepalm*).\n_START_SECTION_\nMeemin synty\n_START_PARAGRAPH_\nRay Vichotin mukaan facepalm-meemi on syntynyt Anonymous-ryhmittym\xc3\xa4n keskuudessa. Toimittaja Nicholas Conleyn mukaan facepalm-meemin alkuper\xc3\xa4 saattaisi olla Star Trek \xe2\x80\x93 uusi sukupolvi -televisiosarjan kapteeni Jean-Luc Picardia esitt\xc3\xa4v\xc3\xa4 valokuva, jossa kapteenia n\xc3\xa4yttelev\xc3\xa4 Patrick Stewart hautaa painuneen p\xc3\xa4\xc3\xa4ns\xc3\xa4 toiseen k\xc3\xa4mmeneens\xc3\xa4.'